Kilahimena

Ny kilahimena na lahimena dia zavamaniry mamony isan-karazany ao amin' ny fianakaviana Asteraceae. Niovaova ny vondron-karazana nanasokajiana azy ireo ka anisan' izany ny Vernonia, ny Bechium, ny Cacalia, ny Cyanthillium, ary ny Vernoniastrum.

 Toetra ankapobeny 
Ireo zavamaniry ireo, amin' ny ankapobeny, dia maniry amin' ny endrika ahitra mihoatra ny roa taona noho fananany taovany any ambanin' ny tany. Mavokely na mena na volomparasy ny vonin' izy ireo. Maro amin' izy ireo no mamoaka antôsianinina. Miloko mena ny tahony, toraka izany koa ny vondrom-boniny mbola kely. Araka izany dia tsy manondro karazana tokana ny anarana hoe kilahimena nefa tsy manondro ny vondron-karazana iray manontolo"Kilahimena", tenymalagasy.org.

 Anarana siantifika 
Nosokajina tao amin' ny vondron-karazana Vermonia izy ireo taloha ka ireto ny anarana siantifikan' ny karazana tondroina amin' ny hoe "kilahimena" araka ny hita ao amin' ny Dictionnaire des noms malgaches de végétaux (1999):

 Vernonia nudicaulis Less.
 Vernonia erythromarula Klatt
 Vernonia betonicaefolia Baker
 Vernonia rhodolepis Baker
 Vernonia aemulans Vatke
 Vernonia erythromarula Klatt
 Vernonia spiciforma Klatt

Atao hoe "lahimena" ny Vernonia erythromarula sy ny Vernonia nudicaulis"Lahimena", tenymalagasy.org.

 Fampiasana azy 
Izy rehetra ireo dia misy akora mangidy ary ampiasaina amin' ny fitsaboana nentim-paharazana malagasy. Ny rano mafana nandomana ny voniny na ny tahony nitondra ny voniny dia omena ny marary manavy mba hanakanana ny maloiloy sy hamerenana ny fahazotoan-komana. Ny fakany, mbola vaovao na nendasina maina, dia matetika ampiasaina amin' ny fanaovana tambavy izay malaza ho mampatanjaka.

 Jereo koa 

 Vernonia
 Bechium
 Cacalia
 Cyanthillium
 Vernoniastrum

 Tahirin-kevitra 

 Boiteau Marthe, Allorge-Boiteau Lucile, Boiteau Pierre, Dictionnaire des noms malgaches de végétaux,  Editions Alzieu. 1999.
 M. Edouard Heckel, "Les plantes utiles de Madagascar", in Annales de Musée Colonial de Marseille (année 1910).

 Loharano sy fanamarihana